“Матбугат.ру” аша танышып-кавышып, 2 бала үстереп ятабыз” (МӘХӘББӘТ ТАРИХЫ)

	"Матбугат.ру" аша табышкан парлар шактый икән. Бөтен татар егетләре дә укучыбыз Фәнил Мөбарәкшин кебек чая һәм тәвәккәл булса, матур татар гаиләләре күбрәк туар иде. Фәнил һәм Рузиянең мәхәббәт тарихы бик кызык һәм гыйбрәтле. Менә үзегез укып карагыз:  	 Мин үзем тумышым белән Балык Бистәсе районыннан, тормыш иптәшем Рузия Апас якларыннан. 2012 елның 01 апрелендә кич белән, эштән кайткач компьютер артына утырдым. Ялгызым гына торам. Йөргән кызым юк иде. Ятам төрле сайтларны караштырып. Караштыра торгач "Матбугат" сайтына килеп кердем. Күзем танышу игъланнарына төште. Караштырам игъланнарны – күңелгә ятканы юк. Тоттым да үзем язып куйдым үзем турында. Ярты сагать узгандырмы - юкмы, смс килеп төште бер кыздан. "Мин дә танышыр идем татар егете белән" дигән бу.  
	---	
Матбугат.ру

	№ --- | 15.12.2015	


